2016. gada 12. janvārī Rīkojums Nr. 16

Rīgā (prot. Nr. 2  22. §)

**Par valstij piederošā nekustamā īpašuma Latgales ielā 2, Kārsavā, Kārsavas novadā, nodošanu Kārsavas novada pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu un 43. pantu atļaut Satiksmes ministrijai nodot bez atlīdzības Kārsavas novada pašvaldības īpašumā nekustamo īpašumu (nekustamā īpašuma kadastra Nr. 6809 003 0035) – zemes vienību 0,4803 ha platībā (zemes vienības kadastra apzīmējums 6809 003 0035), radionavigācijas punktu (būves kadastra apzīmējums 6809 003 0035 001) un ģeneratoru staciju (būves kadastra apzīmējums 6809 003 0035 003), kā arī zemes vienību 0,0895 ha platībā (zemes vienības kadastra apzīmējums 6809 003 0036) – Latgales ielā 2, Kārsavā, Kārsavas novadā, kas ierakstīts zemesgrāmatā uz valsts vārda Satiksmes ministrijas personā.

2. Kārsavas novada pašvaldībai saskaņā Publiskas personas mantas atsavināšanas likuma 42. panta pirmo daļu šā rīkojuma 1. punktā minēto nekustamo īpašumu:

2.1. atbilstoši likuma "Par pašvaldībām" 15. panta pirmās daļas 2. punktam izmantot pašvaldības autonomās funkcijas īstenošanai – pašvaldības administratīvās teritorijas labiekārtošanai un sanitārās tīrības nodrošināšanai (piemēram, ielu, ceļu un laukumu būvniecība, rekonstruēšana un uzturēšana, ielu, laukumu un citu publiskai lietošanai paredzēto teritoriju apgaismošana, parku, skvēru un zaļo zonu ierīkošana un uzturēšana, atkritumu savākšanas un izvešanas kontrole);

2.2. bez atlīdzības nodot valstij, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.

3. Kārsavas novada pašvaldībai, nostiprinot zemesgrāmatā īpašuma tiesības uz šā rīkojuma 1. punktā minēto nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Kārsavas novada pašvaldība nodrošina šā rīkojuma 2.1. apakšpunktā minētās funkcijas īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

4. Šā rīkojuma 3.2. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus.

Ministru prezidente Laimdota Straujuma

Satiksmes ministra

pienākumu izpildītājs,

iekšlietu ministrs Rihards Kozlovskis